


PARLAMENTUL ROMÂNIEI

CAMERA DEPUTAŢILOR
	COMISIA JURIDICĂ,

DE DISCIPLINĂ ŞI IMUNITĂŢI
	
	Bucureşti, 24.06 .2009
Nr. PL.x-313


AVIZ

asupra propunerii legislative pentru completarea art.20 din Legea nr.268/2001 privind privatizarea societăţilor comerciale ce deţin în administrare terenuri proprietate publică şi privată a statului cu destinaţie agricolă şi înfiinţarea Agenţiei Domeniilor Statului

În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare,  cu propunere legislativă pentru completarea art.20 din Legea nr.268/2001 privind privatizarea societăţilor comerciale ce deţin în administrare terenuri proprietate publică şi privată a statului cu destinaţie agricolă şi înfiinţarea Agenţiei Domeniilor Statului, trimis cu adresa nr. P.L.x-313 din 17 iunie 2009, înregistrat   cu   nr. 31/610 din 18 iunie 2009.

Propunerea legislativă a fost respinsă de Senat,  în calitate de primă Cameră sesizată, în şedinţa din 9 iunie 2009.
Camera Deputaţilor este Cameră decizională conform prevederilor art. 75 din Constituţia României, republicată, şi ale art. 92 alin. (9) pct.2 din Regulamentul Camerei Deputaţilor, republicat, cu modificările ulterioare.

Potrivit prevederilor art. 61 din Regulamentul Camerei Deputaţilor, Comisia a dezbătut  acest proiect de lege,  în şedinţa din 24 iunie 2009.
Membrii comisiei au examinat proiectul de lege supus avizării, expunerea de motive, avizul favorabil al Consiliului Legislativ, transmis cu adresa  nr. 100 din 24 februarie 2009, precum şi punctul de vedere al Guvernului, prin care acesta susţine prezenta iniţiativă legislativă, sub rezerva însuşirii unor propuneri şi observaţii, transmis cu adresa nr. 610 din 17 martie 2009.
În urma dezbaterilor, cu unanimitate de voturi, s-a hotărât avizarea favorabilă a iniţiativei legislative. 
În raport de obiectul şi conţinutul său, propunerea legislativă face parte din categoria legilor organice.

